तामुलपुर,फेब्रुवारि  26  : जम्मु आरो काश्मीर हादोरसानि पुलवामा जिल्लायाव पाकिस्तान हादोराव जोनोम मोन्नाय जाइस - इ - महामद उदखारि हान्जानि गाग्लोबनायाव आसाम हादोरसानि बड'लेन्ड हालामाव थानाय बाक्सा जिल्लानि मुंख्लं जालांनाय मनेस्वर बसुमथारि बिथांनि नखराव दिनै Indian Air Force नि पाकिस्तान हादोरनि बालाकतआव फिन्नाय होनायखौ गोजोनग्लायनाय मोनदों ।खौरां मोन्नाय बादिब्ला मुंख्लं मनेस्वर बसुमथारि बिथांनि नखरनि सुबुंफोरा Indian Air Force नि हाबाफारि बादियै जाइस - इ - महामद उदखारि हान्जानि बादायाव गाग्लोबनानै सा  200  -  300  सो उदखारिफोरखौ फोजोबस्रांनायनि खौरांखौ मोन्नानै गोजोनग्लायनाय मोनदों आरो हादोरनि गाहाय मंट्री नारेन्ड्र मोडी बिथांखौ साबायखर जासिहरो ।मखनो गोनांदि,थांनाय  14  फेब्रुवारि  2019  अक्ट'आव जम्मु आरो काश्मीर हादोरसानि पुलवामा जिल्लायाव उदखारिफोरनि गाग्लोबनायाव सा  40  निबो गोबांसिन सीआरपीएफ रौनिया हान्जानि सोद्रोमाफोरा मुंख्लं जालांदोंमोन ।